CELEX: 32013R0598
Language: bg
Date: 2013-06-24 00:00:00
Title: Регламент за изпълнение (ЕС) № 598/2013 на Комисията от 24 юни 2013 година за изменение на Регламент за изпълнение (ЕС) № 564/2012 за установяване на бюджетни тавани за 2012 г., приложими към някои схеми за директно подпомагане, предвидени в Регламент (ЕО) № 73/2009 на Съвета

25.6.2013   
            
            
               BG
            
            
               Официален вестник на Европейския съюз
            
            
               L 172/9
            
         РЕГЛАМЕНТ ЗА ИЗПЪЛНЕНИЕ (ЕС) № 598/2013 НА КОМИСИЯТА
   от 24 юни 2013 година
   за изменение на Регламент за изпълнение (ЕС) № 564/2012 за установяване на бюджетни тавани за 2012 г., приложими към някои схеми за директно подпомагане, предвидени в Регламент (ЕО) № 73/2009 на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 73/2009 на Съвета от 19 януари 2009 г. за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани, за изменение на регламенти (ЕО) № 1290/2005, (ЕО) № 247/2006, (ЕО) № 378/2007 и за отмяна на Регламент (ЕО) № 1782/2003 (1), и по-специално член 142, буква в) от него,
   като има предвид, че:
   
               (1)
            
            
               Съгласно член 69, параграф 4 от Регламент (ЕО) № 73/2009 ресурсите, които могат да бъдат използвани за всяка обвързана с производството мярка, предвидена в член 68, параграф 1, буква а), подточки i)—iv) и член 68, параграф 1, букви б) и д) от същия регламент, се ограничават до 3,5 % от националните тавани, посочени в член 40 от Регламент (ЕО) № 73/2009. За повече яснота Комисията следва да публикува таваните, произтичащи от сумите, които държавите членки са съобщили във връзка със съответните мерки.
            
         
               (2)
            
            
               Бюджетните тавани за подпомагането, предвидено в член 68, параграф 1, буква а), подточки i)—iv) и член 68, параграф 1, букви б) и д) от Регламент (ЕО) № 73/2009 за календарната 2012 година, са определени в приложение III към Регламент за изпълнение (ЕС) № 564/2012 на Комисията (2).
            
         
               (3)
            
            
               В Регламент за изпълнение (ЕС) № 1270/2012 на Комисията (3) се предвиждат някои дерогации за Португалия по отношение на крайния срок за преразглеждане на решението ѝ относно специфичното подпомагане за 2012 г., а именно по отношение на срока за уведомяване на подобно преразглеждане, по отношение на условията, приложими за специфични селскостопански дейности, водещи до допълнителни ползи за селското стопанство и околната среда, и по отношение на информацията, съдържаща се в заявлението за помощ.
            
         
               (4)
            
            
               На 4 януари 2013 г. Португалия уведоми Комисията за изменените мерки за подпомагане, които възнамерява да прилага за 2012 г.
            
         
               (5)
            
            
               Според подадената информация Португалия възнамерява:
               
                           —
                        
                        
                           да измени действащата в момента мярка за подпомагане по член 68, параграф 1, буква б) от Регламент (ЕО) № 73/2009 в сектора на млякото и млечните продукти, като увеличи средствата, разпределени за тази мярка, от 8,8 милиона евро на 10,32 милиона евро през 2012 г.,
                        
                     
                           —
                        
                        
                           да измени действащата в момента мярка за подпомагане по член 68, параграф 1, буква а), подточка i) от Регламент (ЕО) № 73/2009, като ограничи обхвата ѝ до женски животни от рода на едрия рогат добитък на порода „Brava de Lide“, което намалява съответните средства с 2,53 милиона евро,
                        
                     
                           —
                        
                        
                           да въведе нова мярка за подпомагане по член 68, параграф 1, буква а), подточка v) от Регламент (ЕО) № 73/2009 за запазване на някои автохтонни породи говеда („Alentejana“ и „Mertolenga“), овце („Serra de Estrela“ и „Churra de Terra Quente“) и кози („Serrana“) с общ размер на разпределените средства 1,68 милиона евро, и
                        
                     
                           —
                        
                        
                           да намали средствата за мярка по член 68, параграф 1, буква а), подточка v) от Регламент (ЕО) № 73/2009 за екстензивно стопанисване на пасища с 0,67 милиона евро.
                        
                     
         
               (6)
            
            
               Тези изменения засягат равнището на подпомагането, предвидено в член 68, параграф 1, буква а), подточки i) — и iv) и член 68, параграф 1, букви б) и д) от Регламент (ЕО) № 73/2009, и по този начин бюджетния таван за Португалия, определен в приложение III към Регламент за изпълнение (ЕС) № 564/2012.
            
         
               (7)
            
            
               Поради това Регламент за изпълнение (ЕС) № 564/2012 следва да бъде съответно изменен. Тъй като измененията се прилагат за 2012 г., е целесъобразно настоящият регламент да влезе в сила незабавно.
            
         
               (8)
            
            
               Мерките, предвидени в настоящия регламент, са в съответствие със становището на Управителния комитет за директните плащания,
            
         ПРИЕ НАСТОЯЩИЯ РЕГЛАМЕНТ:
   Член 1
   В приложение III към Регламент за изпълнение (ЕС) № 564/2012 редът, който се отнася до Португалия, се заменя със следното:
   
      
                  „Португалия
               
               
                  20 200“
               
            
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 юни 2013 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 30, 31.1.2009 г., стр. 16.
   
      (2)  ОВ L 168, 28.6.2012 г., стр. 26.
   
      (3)  ОВ L 357, 28.12.2012 г., стр. 7.